open-index/open-wikipedia-markdown huggingface dataset:
סובארו אסנט

**סובארו אסנט** (**איבולטיס**) (באנגלית: **Subaru Ascent**) היא מכונית במרכב קרוסאובר בעלת שבעה או שמונה מקומות, שמיוצרת על ידי סובארו משנת 2018. היא הוצגה לראשונה בתערוכת הרכב הבינלאומית של ניו יורק בשנת 2017 והגיעה לישראל בשנת 2020.

## מפרט טכני
האסנט מוצע עם יחידת הנעה אחת:

מנוע טורבו בנזין I4 צילנדרים בנפח 2.4 ליטרים עם הספק של כ-260 כוח סוס ב-5,600 סיבובים לדקה, לצד תיבת הילוכים רציפה עם שמונה הילוכים.

נתון התאוצה מ-0 ל-100 קילומטרים לשעה עומד על 7.4 שניות, למהירות מרבית של 209 קילומטרים לשעה.

## מתיחת פנים 2023
ב-14 ביוני 2022 חשפה סובארו את מתיחת הפנים לשנת 2023 של סובארו אסנט, במסגרתה עודכן משמעותית העיצוב החיצוני, מערכת המולטימדיה הוחלפה בממשק חדש עם מסך בקוטר של "11.6 במקום "8 אינץ' ונוספו מספר שדרוגים למערכות הבטיחות האקטיביות.

כמו כן להיצע הגרסאות נוספה רמת גימור חדשה "onyx"' עם חבילת השחרה, חישוקי גלגלים "20 מושחרים, ריפודי מושבים עם טכנולוגיה לדחיית מים ותפירה קונטרסטית בירוק.

## גלריה

קובץ:2019 Subaru Ascent au SIAM 2018.jpg|מבט לקדימה
קובץ:2019 Subaru Ascent Limited, Rear Right, 09-30-2020.jpg|מבט אחורי
קובץ:Subaru Ascent, Burlingame (44800959365).jpg|מבט לצד


## קישורים חיצוניים

* 

## הערות שוליים

אסנט
קטגוריה:קרוסאובר
קטגוריה:דגמי מכוניות שהושקו ב-2018
ענזה

**ענזה** (בערבית: **عنزة**) הוא כפר פלסטיני, הממוקם כ־18 קילומטרים דרומית-מערבית לעיר ג'נין בצפון השומרון. שטח הכפר הוא 4,740 דונם מתוכם כמעט 1/4 מכוסה במטעי זיתים. על פי הלשכה הפלסטינית המרכזית לסטטיסטיקה, אוכלוסיית הכפר מנתה 2,006 תושבים בשנת 2006.

## היסטוריה
חרסים מהתקופות הביזנטית, המוסלמית וימי הביניים נמצאו בענזה.

בשנת 1870 תיאר ויקטור גרן את הכפר כ"ממוקם על גבעה ומונה כיום כמעט מאה תושבים. חגורת עצי זית מקיפה אותו." במפת הקרן לחקר ארץ ישראל שפורסמה ב-1882, הכפר תואר כ"כפר בעל מראה עתיק על גבעה הניצב מעל המישור. הבתים יורדים במדרון בדרום מזרח. יש בו שתי בארות במורד הגבעה ומטע זיתים טוב ליד הכביש בדרום. הבתים עשויים מאבן."

במפקד האוכלוסין של ארץ ישראל משנת 1922, שנערך על ידי שלטונות המנדט הבריטי, התגוררו בכפר 537 מוסלמים. מספר זה גדל במעט במפקד 1931 ל-642 תושבים ב-137 בתים. בסקר הכפרים של 1944/5, האוכלוסייה מנתה 880 נפשות, על שטח של כ-4,740 דונם. מתוך, שטח זה, 958 דונם שימשו למטעים וקרקע להשקיה, 2,110 דונם לגידול דגנים, ואילו 16 דונם היו אדמות בנויות.

בשנת 1961 אוכלוסיית ענזה מנתה 1,011 תושבים.

על פי מפקד ישראלי מ-1967, אוכלוסיית ענזה מנתה 807 איש, שמתוכם 13 הגיעו מישראל.

כיום, בכפר יש שש משפחות עיקריות: עובייד, סדאקה, ברהמה, עטאיה, חאדר ועומור.

## קישורים חיצוניים

## הערות שוליים

קטגוריה:נפת ג'נין
רכס מאונטניר

[ממוזער| [מפה טופוגרפית של רכס מאונטניר, ושל הרי הצלב הדרומי]]
**רכס מאוטניר** (באנגלית: **Mountaineer Range**; מילולית: רכס מטפסי ההרים) הוא רכס הרים באזור חוף בורכגרווינק, בארץ ויקטוריה, שבאנטארקטיקה.

## גאוגרפיה
הרכס ממוקם בין קרחון מרינר לבין קרחון אוויאייטור.

### הרי הרכס לפי גובהם

הגבוהים בהרי הרכס, לפי גובהם:

## היסטוריה
### גילוי ומיפוי הרכס

חלקי הרכס הקרובים לחוף הים, התגלו לראשונה מרחוק על ידי ג'יימס קלארק רוס בשנת 1841. לאחר מכן מספר משלחות חקר בריטיות, ואחריהן משלחות מחקר אמריקאיות ראו את הרכס.

מיפוי מדויק של הרכס התבצע בהתבסס על סקרים על הקרקע שבוצעו על ידי משלחות חקר ניו זילנדיות ואמריקאיות בשנות ה-50 וה-60 של המאה ה-20, וכן בהתבסס על תצלומי אוויר שצולמו על ידי צי ארצות הברית.

### מקור השם

שמו של הרכס ניתן לו על ידי משלחת החקר הדרומית (the northern party) של משלחת הסקר הגאולוגי האנטארקטי של ניו זילנד אשר חקרה את אנטארקטיקה בעונת המחקר (הקיץ האנטארקטי) 1958–1959.

הרכס נקרא על שם המקצועות של המשתתפים במשלחות הסקר שנערכו בעונת המחקר 1957 -1958 ובעונת המחקר 1958 - 1959, שבהם השתתפו מטפסי הרים (על שם נקרא רכס מאונטניר, באנגלית - "מאונטניר" משמעו "מטפס הרים"), טייסים (על שמם נקראים "קרחון פיילוט" ו-"קרחון אוויאייטור", באנגלית "פיילוט" ו-"אוויאייטור" משמעם "טייס"), וספנים (על שמם נקרא קרחון מרינר, באנגלית "מרינר" משמעו "ספן").

## לקריאה נוספת

• Edmund Stump, **[https://books.google.co.il/books?id=tS-GueGKj68C&pg=PA29&lpg=PA29&dq=%22Mountaineer+Range%22&source=bl&ots=5dCz8Ga2II&sig=ACfU3U3YqGmVL9bU4Ed31ySa2X0QUblcag&hl=en&sa=X&ved=2ahUKEwjs5YuvyPPvAhVZhv0HHdnqBCQ4WhDoATAIegQIBxAD#v=onepage&q=%22Mountaineer%20Range%22&f=false The Ross Orogen of the Transantarctic Mountains]**, P 29

## קישורים חיצוניים

* רכס מאונטניר באתר הסקר הגאולוגי של ארצות הברית
* רכס מאונטניר באתר הגאזט האנטארקטי של ממשלת ניו זילנד
* רכס מאונטניר באתר הגאזט האנטארקטי המשווה SCAR של ממשלת אוסטרליה
* רכס מאונטניר באתר peakbagger
* רכס מאונטניר באתר mindat
* מזג אוויר נוכחי עדכני ברכס מאונטניר
** תחזית מזג אוויר עדכנית ארוכת טווח עבור רכס מאונטניר
** נתוני מזג אוויר היסטוריים עבור רכס מאונטניר
** סטטיסטיקות מזג אוויר עבור רכס מאונטניר
* תחזית מזג אוויר עדכנית עבור אתרים שונים ברכס מאונטניר

## הערות שוליים

*
מאונטניר
אגסילאוס הראשון

**אגסילאוס הראשון** (ביוונית: **Ἀγησίλαος**; ביוונית איונית: Ἡγησίλεως, הגסילאוס) הוא במיתולוגיה היוונית המלך השישי בשושלת האגיאדית (על שם המלך אגיס הראשון ) של מלכי ספרטה.

אגסילאוס היה בנו של דוריסוס  מלך ספרטה. על פי אפולודורוס מאתונה, אגסילאוס שלט 44 שנים, ומת בשנת 886 לפני הספירה. על פי פאוסניאס, תקופת שלטונו הייתה קצרה, אך הוא מתארך אותו לזמן החקיקה של ליקורגוס.

את כס המלוכה שלו ירש בנו ארכלאוס , ואחריו מלך נכדו טלקלוס .

## הערות שוליים

קטגוריה:מלכי ספרטה
קטגוריה:אישים שחיו במאה ה-9 לפנה"ס
מולוס-אגיוס קונסטנטינוס

**מולוס-אגיוס קונסטנטינוס** (ביוונית: **Μώλος-Άγιος Κωνσταντίνος**) היא עיירה באזור מרכז יוון, יוון. מקום מושבה של העירייה בעיירה קמנה ווורה. העירייה שייכת ליחידה האזורית פתיוטיס.

שטח העירייה של 337.298 קמ"ר.

## עירייה
העירייה היא אוסף של עיירות והתיישבויות ביוון. מולוס-אגיוס קונסטנטינוס הוקמה לאחר רפורמות החלוקה המינהלית בשנת 2011 על ידי שילוב של 3 עיירות, וכל אחת מהעיירות הללו מייצגת כיום יחידה עירונית:
* אגיוס קונסטנטינוס
* קמנה וורלה
* מולוס

## קישורים חיצוניים
* 

## הערות שוליים

קטגוריה:יוון: ערים
תערוכת הרכב הבין-לאומית של שאנגחאי

**תערוכת הרכב הבין-לאומית של שאנגחאי** (ידועה גם בשם: **אוטו שאנגחאי**) היא תערוכת רכב, המתקיימת אחת לשנתיים בעיר שאנגחאי. התערוכה מתקיימת בשנים אי־זוגיות, כאשר בשנים הזוגיות מתקיימת תערוכת הרכב הבינלאומית של בייג'ינג. התערוכה התקיימה לראשונה בשנת 1985. בשל חשיבותו של שוק הרכב הסיני, התערוכה נחשבת לאחת התערוכות החשובות בעולם הרכב, לצד תערוכות כמו תערוכת הרכב בדטרויט, בפרנקפורט, בפריז ובטוקיו.

מאז שנת 2015 מתקיימת התערוכה במרכז הכנסים והתערוכות הלאומי הממוקם בסמוך לשדה התעופה הבינלאומי שנגחאי הונגקיאו. התערוכה מאורגנת על ידי הארגון הבינלאומי של יצרני הרכב  (OICA).

## קישורים חיצוניים

* 

שאנגחאי
קטגוריה:סין: תחבורה
עונת 2015/2016 בליגה הלאומית בכדורסל

**עונת 2015/2016 ב[[הליגה הלאומית בכדורסל|ליגה הלאומית בכדורסל]]** היא העונה ה-50 של הליגה השנייה בחשיבותה בכדורסל בישראל.

בעונה זו הצטרפו לליגה היורדת מליגת העל: הפועל גלבוע גליל והעולות מהליגה הארצית הפועל רמת גן/גבעתיים והפועל באר שבע-בני שמעון.

## קבוצות

## טבלת הליגה
### עונה סדירה

## פלייאוף עליון

8 הקבוצות שהעפילו משלב העונה הסדירה מתמודדות בסדרות לפי דירוגן בסיום העונה הסדירה (מקום ראשון נגד מקום שמיני, מקום שני נגד מקום שביעי, מקום שלישי נגד מקום שישי ומקום רביעי נגד מקום חמישי). המדורגת גבוה יותר תארח את המשחק הראשון, השלישי והחמישי (במידת הצורך). המדורגת נמוך יותר תארח את המשחק השני והרביעי (במידת הצורך).

### חצי גמר

### גמר

## פלייאוף תחתון
שש הקבוצות שסיימו את הליגה במקומות 9–14 יתמודדו בסיבוב פנימי אחד בשיטת ליגה הכולל חמישה משחקים לכל קבוצה, כאשר הניקוד נמשך מהליגה הסדירה, הקבוצות שסיימו במקומות 9–11 זוכות לארח שלושה משחקי בית.
בסיום הסבב הקבוצות שסיימו במקומות ה-5 וה-6 בבית התחתון יורדות לליגה הארצית.

## קישורים חיצוניים
* מידע באתר איגוד הכדורסל

## הערות שוליים

קטגוריה:2016 בישראל: כדורסל
קטגוריה:2015 בישראל: כדורסל
קטגוריה:תחרויות כדורסל ב-2016
קטגוריה:תחרויות כדורסל ב-2015
קטגוריה:עונות בליגה השנייה בכדורסל בישראל
Uran-9

ה- **Uran-9** הוא רכב קרבי בלתי מאויש (UCGV) שפותח ומיוצר על ידי JSC 766 UPTK (כיום על ידי קונצרן קלצ'ניקוב), ומוצע על ידי התאגיד הממלכתי לייצוא נשק (רוסיה) לשוק הבינלאומי. על פי הודעה שפורסמה על ידי התאגיד, המערכת נועדה לספק יחידות לחימה, סיור ולוחמה בטרור משולבות עם סיור מרחוק ותמיכה באש.

## חימוש
* מתותח אוטומטי 2M72 ABM M30-M3 של Impul's 2 (סבסטופול),
* ארבעה טילי נ"ט מסוג אטקה או אחרים
* מקלע PKTM
* טילי נ"מ: 9K38 איגלה או סטרלה,
* FCS
* חיישני IR, מצלמת מרחק לייזר ואמצעים אחרים לאיתור.

## היסטוריה תפעולית
Uran-9 פעל לראשונה במלחמת האזרחים בסוריה, על פי דוח ביצועים של מכון המחקר המרכזי השלישי של משרד ההגנה של הפדרציה הרוסית, הטנק תפקד בצורה גרועה ולא הצליח לבצע רבות מהמשימות שניתנו לו. מנגד, גורם בענף טען כי "הרכב נבדק בסוריה והפגין ביצועים גבוהים בסביבה תפעולית", וציין כי התעשייה פועלת כעת להגדיל את טווח הUran-9, זמן התגובה ורוחב הפס של הנתונים. Uran-9 שימש גם בתרגילי Vostok 2018 בקנה מידה גדול.

הרכב החמוש הרובוטי Uran-9 נכנס לשירות צבאי בינואר 2019.
## ספרות
* פול שארה, **צבא אף אחד: נשק אוטונומי ועתיד המלחמה**, WW Norton & Company, 2018. - עמ' 114–116.  .
* סטפן דה שפיגלייר, מתיס מאס, טים סוויס', **בינה מלאכותית ועתיד ההגנה: השלכות אסטרטגיות על ספקי כוח קטנים ובינוניים**, מרכז האג למחקרים אסטרטגיים, 2017. - עמ' 82.  .

## קישורים חיצוניים

## הערות שוליים

קטגוריה:אמצעי לחימה רוסיים
One Vision

"**One Vision**" (בעברית: "**חזון אחד**") הוא שיר שנכתב ובוצע על ידי להקת הרוק הבריטית קווין, שיצא לראשונה כסינגל בנובמבר 1985 ונכלל באלבום של הלהקה *[[A Kind of Magic]]* משנת 1986. השיר נכתב על ידי כל חברי הלהקה, והוא נכתב בהשראת חייו של מרטין לותר קינג.

השיר הפך ללהיט נוסף של קווין במדינות רבות, והגיע למקום השביעי במצעד הסינגלים בבריטניה, מקום חמישי באירלנד, מקום עשירי באוסטרליה, מקום 21 בהולנד, מקום 24 בשווייץ ומקום 26 במערב גרמניה. בארצות הברית הסינגל הגיע למקום ה-19 במצעד שירי המיינסטרים רוק ולמקום ה-61 במצעד הבילבורד הוט 100, ובמצעד הסינגלים RPM 100 בקנדה הגיע למקום ה-76.

הקליפ של "One Vision", שהוקלט בספטמבר 1985, הציג את הלהקה מקליטה את השיר באולפני Musicland במינכן והיה הראשון שבוים והופק עבור קווין על ידי צמד הבמאים האוסטרים DoRo, שכלל את רודי דולזאל והאנס רוסאכר.

## מיקומי שיא

## קישורים חיצוניים

קטגוריה:שירי קווין
קטגוריה:שירים באנגלית
קטגוריה:שירים שנכתבו על ידי בריאן מיי
קטגוריה:שירים שנכתבו על ידי ג'ון דיקון
קטגוריה:שירים שנכתבו על ידי פרדי מרקיורי
קטגוריה:שירים שנכתבו על ידי רוג'ר טיילור
קטגוריה:שירי הארד רוק
קטגוריה:סינגלים בהוצאת הוליווד רקורדס
קטגוריה:סינגלים בהוצאת קפיטול רקורדס
קטגוריה:סינגלים בהוצאת EMI רקורדס
בית הספר הבינלאומי ללימודי המדבר על שם אלברט כץ

ממוזער|בניין בית הספר הבינלאומי ללימודי המדבר על שם אלברט כץ
**בית הספר הבינלאומי ללימודי המדבר על שם אלברט כץ** הוא בית ספר בינלאומי הממוקם ב, המהווה חלק ממאוניברסיטת בן-גוריון בנגב שהוקם ב-1999. בית הספר שוכן במדרשת בן-גוריון שבמרכז הנגב, ישראל.

בית הספר מציע ארבע תוכניות לתואר שני, הראשון בלימודי המדבר, השני באקולוגיה ושמירה על הטבע, השלישי בפיזיקה סביבתית ואנרגיה סולארית והאחרון בהידרולוגיה ואיכות מים. כ-230 תלמידים לומדים בבית הספר ומרביתם מתגוררים במעונות סטודנטים שתוכננו על פי עקרונות ארכיטקטורים שמותאמים לאקלים בסביבה. הסטודנטים בבית הספר מגיעים מ-30 מדינות שונות מרחבי העולם, כל הקורסים מועברים בשפה האנגלית על ידי חוקרים מהמכון לחקר המדבר על שם יעקב בלאושטיין וכן מחוקרים מפקולטות אחרות באוניברסיטת בן-גוריון בנגב ולעיתים אפילו מחוקרים לא ישראליים.

## תוכניות הלימוד
### תואר שני בלימודי מדבר
לימודי תואר שני בלימודי המדברים כוללים מחקר בתחומים החקלאות, ביוטכנולוגיה, מיקרוביולוגיה סביבתית והשקיית צמחים.

### תואר שני בהידרולוגיה ואיכות מים
תוכנית זו נועדה להציג בפני הסטודנטים מחקר בהידרולוגיה במטרה לשפר את חיי האדם בעזרת שימוש בר קיימא במקורות המים שברשותו, התוכנית מציעה מסלולי למידה בה הסטודנטים לומדם על איכות המים, טיפול במים והתפלה.

### דוקטורט בלימודי מדבר
תוכנית זו מוצעת במסגרת בית הספר ללימודים מתקדמים קרייטמן באוניברסיטת בן-גוריון בנגב. זהו תואר רב תחומי שמטרתו להכשיר סטודנטים בשילוב של מחקר בסיסי בנושאים הקשורים לניהול שטחים יבשים ולחימה במדבר.

### תואר שני בפיזיקה סביבתית ואנרגיה סולארית
תוכנית זו שצפויה להיפתח באוקטובר 2021 עם פתיחת שנת הלימודים של אותה שנה, תכשיר סטודנטים בתחומי איכות הסביבה ומשאבי הטבע.

## הערות שוליים

קטגוריה:אוניברסיטת בן-גוריון בנגב
קטגוריה:בתי ספר חקלאיים
קטגוריה:מכוני מחקר בישראל
קטגוריה:מדרשת בן-גוריון
קטגוריה:מדבריות בתרבות
קטגוריה:הנגב: מכוני מחקר
קטגוריה:הנגב: חינוך
נזלת עיסא

**נַ֫זְלַת עיסא** (בערבית: **نزلة عيسى**) הוא כפר פלסטיני בנפת טולכרם במערב השומרון, הממוקם כ-17 ק"מ צפונית לטולכרם, בגובה של כ- 110 מטר מעל פני הים, בסמיכות וממזרח לגדר ההפרדה (מערבית לגדר נמצא היישוב באקה אל גרביה). 

## מקור השם
בערבית, השרש **نزل** נ.ז.ל. מורה על ירידה ועל פי וילנאי מדובר במקום שתושבי ההרים הסמוכים היו יורדים אליו לעבד את האדמה ואף לגור שם. המלה השנייה היא שם פרטי מקובל בערבית ולא ידוע מיהו.

## היסטוריה
קרמיקה מהתקופה הביזנטית נמצאה בכפר, כמו גם בורות מים וקברים. במפת הקרן לחקר ארץ ישראל שפורסמה ב-1882, נזלת עיסא תואר כ"כפר קטן על הגבעות הנמוכות, עם בארות."

## אוכלוסייה

על פי הלשכה הפלסטינית המרכזית לסטטיסטיקה, אוכלוסיית נזלת עיסא מנתה בשנת 2006 כ-2,502 תושבים. 8.7% מאוכלוסיית נזלת עיסא היו פליטים בשנת 1997.

## קרקעות
שטח הכפר הוא כ-2,030 דונם. מתוכם 2,027 בבעלות פרטית ו 3 דונם במושע.

מתוך שטח זה, 684 דונם נועדו למטעים וקרקע להשקיה, 750 שימשו לגידול דגנים, ואילו 12 דונם היו אדמות בנויות.

בשנת 2003, במהלך האינתיפאדה השנייה, נהרסו מעל 60 חנויות על ידי דחפורים של הממשל הישראלי. מתוך טענה שהן נבנו ללא היתר.


קובץ:Jatt 1942.jpg|נזלת עיסא 1942 1:20,000
קובץ:Qaffin 1945.jpg|נזלת עיסא 1945 1:250,000


## קישורים חיצוניים

## הערות שוליים

קטגוריה:נפת טולכרם
כפר עבוש

**כפר עבוש** (בערבית: **كفر عبّوش**) הוא כפר פלסטיני בנפת טולכרם שבמערב השומרון. בגובה 320 מטר מעל פני הים.

מקור השם - אינו ידוע

## היסטוריה
ברחבי הכפר נמצאים חרסים ושרידי מבנים מהתקופה הביזנטית , וכן גתות חצובות ומערות קבורה ובין היתר גם שתי מנורות חצובות בסלע.

בשנת 1838 ציין אדוארד רובינסון את כפר עבוש ככפר במחוז בני סאאב, מערבית לשכם.

בשנת 1936, חנה בכפר פאוזי אל-קווקג'י ומשם יצא להתקפות נגד הכיבוש הבריטי.

מאז ובמהלך מלחמת השחרור כונה הכפר בכינוי "מבצר הצפון" (قلعة الشمال).

בכפר וסביבתו מצויים אתרים ארכאולוגיים, כמו: ח'רבת בית ג'פא (خربة بيت جفا), מהתקופה הצלבנית, וגם אזור אל-ערקאן (منطقة العرقان), מערת אל שפא". ("مغارة اشفا") ועוד.

## אוכלוסייה
בסוף המאה ה-16 התקיימו בכפר כ-19 משקי בית מוסלמים.

על פי הלשכה הפלסטינית המרכזית לסטטיסטיקה, 24.8% מאוכלוסיית הכפר היו פליטים בשנת 1997

## קרקעות, חקלאות ומים
בסוף המאה ה-16 התקיימו בכפר כ-19 משקי בית מוסלמים. תושבי הכפר שילמו לעות'מאנים שיעור מס קבוע של 33.3% על מוצרים חקלאיים שונים שכללו חיטה, שעורה, גידולי קיץ, עצי זית, עזים וכוורות, בנוסף על הכנסות מזדמנות. בסך הכל תושבי כפר עבוש שילמו כ-4,974 אקצ'ות.

מפת הקרן לחקר ארץ ישראל שפורסמה ב-1882 תיארה את כפר עבוש כ"כפר אבן בגודל בינוני. הכפר על גבעה עגולה תלולה, עם כמה עצי זיתים. מי הכפר מגיעים מבורות מים. האדמה מאוד קשה."

במפקד 1931 גרו בכפר 360 תושבים ב-63 בתים.

בסקר הכפרים של 1945 אדמות כפר עבוש היו בשטח של כ-4,923 דונם. מתוך שטח זה, 952 דונם היו מטעים וקרקע להשקיה, 1,047 שימשו לגידול דגנים, ואילו 11 דונם היו אדמות בנויות.

לדברי התושבים, היו להם אדמות ליד כפר פלאמה וחלקן הופקע לטובת בניית גדר ההפרדה

## אתר קשור
לתושבי הכפר הייתה "שלוחה" בשרון בשם: ע'אבת אל עבאבשה (غابة العبابشة)


קובץ:Kafr Zibad 1942.jpg|כפר עבוש 1942 1:20,000
קובץ:Taiyiba 1945.jpg|כפר עבוש 1945 1:250,000


## קישורים חיצוניים

## הערות שוליים

קטגוריה:נפת טולכרם
כפר זיבאד

ממוזער|ימין|מפה המציינת את כפר זיבאד וסביבותיו בשנת 1942
**כפר זיבאד** (בערבית: **كفر زيباد**) הוא כפר פלסטיני בנפת טולכרם שבמערב השומרון, הממוקם כ-17 ק"מ דרומית לטולכרם. אוכלוסיית כפר זיבאד מנתה בשנת 2006 כ-1,306 תושבים.

19% מאוכלוסיית כפר זיבאד היו פליטים בשנת 1991. בית הספר התיכון של כפר זיבאד נחשב לאחד מבתי הספר הטובים ביותר באזור. יש מסגד היסטורי מתקופת החליף עומר בן אל-ח'טאב, ובנוסף על כך יש מרכז משטרה ומועדון ספורט.

## שם
על-פי מקורות פלסטיניים, מקור שם הכפר במילה השמית זבד, שמשמעה נדיבות. המזרחן האנגלי בן המאה ה-19 אדוארד הנרי פאלמר הציע כי השם המקורי הוא "הכפר של זבד", והציע לקשר שם זה לשם העברי הקדום זבדי.

## היסטוריה
קרמיקה מהתקופה הביזנטית נתגלתה בכפר, וכן תבליט של מנורה עם שישת קנים שנמצאה על הקרקע בסמוך לבית נטוש.

בסוף המאה ה-16 התקיימו בכפר זיבאד כ-50 משקי בית, כולם מוסלמים. תושבי הכפר שילמו לשלטון העות'מאני שיעור מס קבוע של 33.3% על מוצרים חקלאיים שונים שכללו חיטה, שעורה, יבולי קיץ, עצי זית, עזים וכוורות, בנוסף על הכנסות מזדמנות. בסך הכל תושבי הכפר שילמו כ-10,280 אקצ'ות.

בשנת 1838 ציין אדוארד רובינסון את הכפר ככפר ברובע בני סאאב, מערבית לשכם. מפת הקרן לחקר ארץ ישראל שפורסמה ב-1882 תיארה את כפר זיבאד כ"כפר בגודל בינוני על מישור קטן, המשתרע על העמק בצפון. בתי הכפר בנויים מאבן. עלייה תלולה, עם בור מים בצפון, בדרום גן תאנים, ומעבר להן כמה עצי זיתים. לידם היה קבר חצוב בסלע. אספקת המים היא מבורות מים."

במפקד האוכלוסין של ארץ ישראל משנת 1922 שנערך על ידי שלטונות המנדט הבריטי, מנתה אוכלוסיית כפר זייבאד 260 תושבים. מספר זה גדל במפקד 1931 ל-469 תושבים שהתגוררו ב-96 בתים. בסקר הכפרים של 1945 אוכלוסיית כפר זיבאד מנתה 1,590 תושבים, על שטח של כ-7,085 דונם. מתוכם 2,266 דונם היו מטעים וקרקע להשקיה, 1,434 שימשו לגידול דגנים, ואילו 22 דונם היו אדמות בנויות.

בשנת 1961 אוכלוסיית כפר זיבאד מנתה 643 נפשות.

## קישורים חיצוניים

## הערות שוליים

קטגוריה:נפת טולכרם
קטגוריה:הרשות הפלסטינית: יישובים
קטגוריה:יישובים שומרוניים לשעבר
תיעניכ

**תיעניכ** (בערבית: **تعنّك**, בתעתיק מדויק: **תענּכּ**, הגייה: **תְעֶ֫נֶּכּ**, הגייה מקומית כפרית: **תְעֶ֫נֶּץ**') הוא כפר פלסטיני בנפת ג'נין שבצפון השומרון, הממוקם כ-13 ק"מ צפונית מערבית לעיר ג'נין. בתי הכפר גובלים בבתי הכפר הפלסטיני הסמוך – סילת אל-חארית'יה.

על פי הלשכה הפלסטינית המרכזית לסטטיסטיקה, בשנת 2017 מנתה אוכלוסיית הכפר 1,268 תושבים.

## היסטוריה
### העת העתיקה
[ממוזער|268x268 פיקסלים|כן קטורת שנמצא ב[תל תענך, עם סמל אשרה על בסיסו, כיום במוזיאונים לארכאולוגיה באיסטנבול]]
בסמוך לכפר ממוקם האתר המקראי ועיר הלויים **תענך** (ביוונית עתיקה: Θαναά). החפירות בתל נערכו על ידי אלברט גלוק בעיקר בשנות ה-70 וה-80. בחפירות נמצאו שנים-עשר לוחות בכתב יתדות אכדי. כשליש מהשמות על גבי הלוחות הללו הם ממוצא חורי.

כן נמצאו כלי חרס מהתקופה הרומית, מהתקופה הביזנטית ומימי הביניים.

### ימי הביניים
השרידים העיקריים הנראים כיום הם של ארמון עבאסי מהמאה ה-11.

### העת החדשה
בסוף המאה ה-16 התקיימו בתיעניכ כ-13 משקי בית, כולם מוסלמים. התושבים שילמו מיסים לשלטונות העות'מאנים על מוצרים חקלאיים שכללו חיטה, שעורה, יבולי קיץ, עזים וכוורות, בנוסף על הכנסות מזדמנות בסך הכל התושבים שילמו כ-7,000 אקצ'ות.

בשנת 1838 צוין תיעניכ ככפר מוסלמי בנפת ג'נין. הוא הכיל רק כמה משפחות, אך נאמר שהוא גדול בהרבה, ומכיל בעיקר חורבות. בשנת 1870 תיאר ויקטור גרן כי הכפר כולל עשרה בתים. הוא הוסיף לתאר כי "פעם דרום הכפר וכל הרמה העליונה של הגבעה המלבנית שעליה ניצב הכפר כוסו בבניינים, כפי שמוכח מתוך אינספור שברי כלי החרס הפזורים על האדמה". האבנים הגדולות יותר הובלו למקום אחר. מתחת לכפר נמצא מסגד קטן, ששימש גם ככנסייה נוצרית קדומה. כל האבנים שמהן הוא בנוי שייכות לבנייה מוקדמת; חלקו מעוטר בפסלים. בהמשך המישור נמצאים כמה בורות מים חצובים בסלע, ובאר הנקראת ביר תיעניכ.

מפת הקרן לחקר ארץ ישראל מ-1882 תיארה את תיעניכ כ"כפר קטן, הניצב בצד הדרום-מזרחי של התל בעל אותו השם בקצה המישור. יש בו זיתים בדרום ובארות בצפון, והוא מוקף בגדרות קקטוס. יש כיפה לבנה בכפר. הבארות קדומות, וקברים חצובים ממוקמים בצפון ליד רגלי התל."

במפקד האוכלוסין של ארץ ישראל משנת 1922, שנערך על ידי שלטונות המנדט הבריטי, נמנו בתיעניכ 65 איש. במפקד 1931 התגוררו בכפר כ-64 איש ב-15 בתים. בסקר הכפרים של 1945 מנתה האוכלוסייה 100 תושבים בשטח של 32,263 דונם. 452 דונם שימשו למטעים וקרקע להשקיה, 31,301 דונם לגידול דגנים, ואילו בסך הכל 4 דונם היו קרקע עירונית בנויה.

מפקד האוכלוסין הירדני בשנת 1961 איתר 246 תושבים.

## קרקעות, חקלאות ומים
שטח הכפר הוא 27,471 דונם.

## לקריאה נוספת


*
*
* (p. 743)
*
*
*
*
*
*
*
*
*
*


## קישורים חיצוניים

## הערות שוליים

קטגוריה:יהודה ושומרון: אתרים ארכאולוגיים
קטגוריה:ערי לויים
קטגוריה:נפת ג'נין
קטגוריה:יישובים ערביים המשמרים שם עברי
אוצרין

**אוצרין** (בערבית: **أُوصرين**, ההגייה: **אוֹסַרִ֫ין**) הוא כפר פלסטיני בנפת שכם שבמרכז יהודה ושומרון, הממוקם כ-16 קילומטר דרום-מזרחית לשכם. על פי הלשכה הפלסטינית המרכזית לסטטיסטיקה (PCBS), אוכלוסיית הכפר מנתה 1,630 תושבים בשנת 2006. מתוקף הסכמי אוסלו 83% משטחי הכפר מוגדרים כשטח B, ואילו 17% הנותרים הם שטח C.

אוצרין גובל בעקרבה במזרח, ביתא מצפון וממערב ובקבלאן מדרום.

## היסטוריה
באוצרין נמצאו רסיסים מתקופות הברזל, הצלבנית, האיובית, הממלוכית והעות'מאנית.

בסוף המאה ה-16 חיו בכפר כ-10 משפחות ו-4 רווקים, כולם מוסלמים. הם שילמו לשלטונות העות'מאנים שיעור מס קבוע של 33.3% על תוצרת חקלאית שכללה חיטה, שעורה, יבולי קיץ, עצי זית, עזים וכוורות, בנוסף על הכנסות מזדמנות. בסך הכל תושבי הכפר שילמו ש-2,900 אקצ'ות. בשנת 1838 צוינה אוצרין ככפר במחוז אל-ביתאווי, מזרחית לשכם. בשנת 1870 הזכיר ויקטור גרן את הכפר בכתביו, וציין שהוא שוכן על גבעה.

במפקד האוכלוסין של ארץ ישראל משנת 1922, שנערך על ידי שלטונות המנדט הבריטי, מנתה אוכלוסיית אוצרין כ-87 תושבים. מספר זה גדל במפקד 1931 ל-122 תושבים שהתגוררו ב-34 בתים. בסקר הכפרים משנת 1945 מנתה אוכלוסיית אוצרין 200 תושבים, על שטח של כ-2,185 דונם. מתוכם 347 דונם היו מטעים ואדמות להשקיה, 1,098 שימשו לגידול דגנים, ואילו 11 דונם היו אדמות בנויות.

מפקד האוכלוסין הירדני בשנת 1961 איתר 293 תושבים באוצרין.

## קישורים חיצוניים

*Welcome To 'Usarin
*Survey of Western Palestine, Map 15:    IAA, Wikimedia commons 
*Osarin Village profile,  המכון למחקר יישומי - ירושלים (ARIJ)
* Osarin, aerial photo, ARIJ
* Development Priorities and Needs in Osarin, ARIJ



## הערות שוליים

קטגוריה:נפת שכם
קטגוריה:הרשות הפלסטינית: יישובים
התאבדותו של ג'יידן בל

**ג'יידן רוברט ג'וזף בל** (באנגלית: **Jadin Robert Joseph Bell**; 4 ביוני 1997 – 3 בפברואר 2013) היה נער אמריקאי, שהתאבד לאחר שחווה בריונות הומופובית.

בל, צעיר הומוסקסואל בן 15, היה קורבן לבריונות אינטנסיבית הן פנים אל פנים והן באינטרנט מפני שהיה הומו. הוא היה חבר בנבחרת העידוד של תיכון לה גרנדה שבאורגון, בו היה תלמיד כיתה י'. ב-19 בינואר 2013, בל הלך לבית ספר יסודי שהיה באזור ותלה את עצמו על מתקן משחקים. הוא לא מת מיד מחנק והובהל לחדר מיון, שם היה מחובר למכשירי החייאה.

סוכנות הידיעות AP דיווחה כי דובר בית החולים OHSU  שבפורטלנד הודיע כי לאחר שנותק ממכשירי ההחייאה, בל נפטר ב-3 בפברואר 2013.

מותו של בל סוקר באופן נרחב בתקשורת, שהחלה לדון על בריונות, השפעתה על בני נוער, ובריונות נגד להט"ב. דיילי מייל, הפינגטון פוסט, סלון, השידור הציבורי באורגון, The Raw Story, GLAAD, PQ Monthly, PinkNews ועוד כלי תקשורת רבים דיווחו על מותו של בל. התקשורת דיווחה כי התאבדותו נבעה מכך שהיה קורבן לבריונות בשל היותו הומו, ועל כך אביו אמר: "כאב לו כל כך. רק בגלל הבריונות בבית הספר. כן, היו עניינים אחרים, אבל בסופו של דבר הכל נבע מהבריונות, על כך שלא קיבלו אותו על שהיה הומו."

אלכס הורסי, פעיל להט"ב מאורגון, אמר על מותו: "לפעמים יכול להיות קל להיות מנותקים לגבי כל כך הרבה סיפורים כמו זה של ג'יידן בתקשורת [...] לכל סיפור (כולל אלה שלא מקבלים סיקור תקשורתי) יש חשיבות שווה [...] זה קורע לב שסיפורו של ג'יידן הפך לתזכורת להשלכות המחרידות של בריונות, ולא לסיפור של צעיר שהתגבר על מצוקה וקהילה ששינתה את דרכיה."

## מורשת
לאחר מותו של בל תכנן אביו ג'ו בל מחווה ברחבי המדינה לזכר בנו. הוא תכנן לחצות בהליכה את כל ארצות הברית היבשתית תוך שנתיים, ולפעול להעלאת מודעות לגבי בריונות והשפעותיה האפשריות. בל התפטר מתפקידו בחברת בויס קסקייד וסייע בהקמת Faces for Change, קרן ללא כוונת רווח למניעת בריונות, כדי לנאום בבתי ספר תיכוניים ברחבי ארצות הברית. הוא קבע: "לא לעשות שום דבר זה לא מתקבל על הדעת. [מי שצופה מהצד בלי לעשות דבר] אשם באותה מידה. בכך הם אומרים שזה מקובל."

ג'ו בל החל את ההליכה באפריל 2013 ונהרג באמצע מסעו לאחר שנפגע על ידי משאית סמי-טריילר בקולורדו ב-6 באוקטובר 2013. מותו נקבע במקום על שפת כביש 40 כשהגיעו כוחות ההצלה. נהג המשאית, קנת' רייבן, הואשם בנהיגה רשלנית וייתכן שנרדם על ההגה במהלך הנסיעה.

קרן Faces for Change מפעילה תוכנית מלגות לזכרו של ג'יידן בל "להענקת פרסים למוסדות לימודיים בשם אנשים שהפגינו מחויבות לגיוון ופיתוח סובלנות קהילתית בתחום השירות שלנו."

הסרט "ג'ו בל" משנת 2020 מבוסס על סיפורו של ג'ו אותו מגלם מארק וולברג. את בנו ג'יידן מגלם ריד מילר.

## ראו גם
* התאבדויות בני נוער להט"בים

## קישורים חיצוניים
* 

## הערות שוליים

בל, ג'יידן
קטגוריה:אמריקאים שנולדו ב-1997
קטגוריה:אמריקאים שנפטרו ב-2013
ג'ו בל

**ג'ו בל** (מאנגלית: **Joe Bell**) הוא סרט דרמה ביוגרפי אמריקאי משנת 2020, שבוים על ידי ריינאלדו מרקוס גרין, על פי תסריט מאת לארי מק'מרטרי ודיאנה אוסאנה. בסרט מככב מארק וולברג ולצידו ריד מילר, קוני בריטון, מקסוול ג'נקינס, בליין מיי, איגבי ריגני וגארי סיניז.

הסרט הוקרן בבכורה עולמית בפסטיבל הסרטים הבינלאומי בטורונטו ב-14 בספטמבר 2020, והוא יופץ לבתי הקולנוע ב-23 ביולי 2021.

## תקציר העלילה
הסרט מבוסס על סיפורו האמיתי של ג'ו בל, אדם שיצא לטיול ברחבי ארצות הברית כדי להעלות את המודעות לבריונות עקב התאבדות בנו ג'יידן, שהיה קורבן לבריונות הומופובית.

## שחקנים ודמויות

## הפקה
באפריל 2015 הוכרז כי קארי ג'וג'י פוקונאגה יביים את הסרט, לפי תסריט שנכתב על ידי לארי מק'מרטרי ודיאנה אוסאנה. בנוסף הוכרז כי חברת A24 תהיה אחראית על הפקת והפצת הסרט. באפריל 2019 הצטרפו מארק וולברג, ריד מילר, קוני בריטון, מקסוול ג'נקינס וגארי סיניז לצוות השחקנים. ריינאלדו מרקוס גרין ביים את הסרט, במקום פוקונאגה שעדיין שימש כמפיק, לצד וולברג, ג'ייק ג'ילנהול וסטיבן לוינסון ששימשו גם כמפיקים, ו-A24 לא שימשה מפיצה ומפיקה בסופו של דבר.

### צילום
שלב הצילומים של הסרט החל ב-15 באפריל 2019 והסתיים ב-24 במאי 2019.

## הפצה
הסרט הוקרן בבכורה עולמית בפסטיבל הסרטים הבינלאומי בטורונטו 2020 ב-14 בספטמבר 2020. זמן קצר לאחר מכן, "אולפני סולסטיס"  רכשו זכויות הפצה לסרט תמורת 20 מיליון דולר. הוא אמור היה לצאת לאקרנים ב-19 בפברואר 2021. עם זאת, הוא הוצא מלוח הזמנים. ב-8 באפריל 2021 הוכרז כי נטפליקס נמצאת במשא ומתן סופי לרכישת זכויות ההפצה של הסרט מאולפני סולסטיס.

ב-21 במאי 2021 נמסר שזכויות ההפצה נרכשו מ"סולסטיס" על ידי החברות "רודסייד אטרקשנז" , ו"ורטיקל אנטרטיינמנט" , כאשר הראשונה תפיץ את הסרט לבתי הקולנוע, והשנייה תהיה אחראית לאחר מכן על ההפצה לצפייה ביתית. העסקה בוצעה לאחר שהתברר שמערך ההפצה של "סולסטיס" בנוי לסדר גודל של 2000 בתי קולנוע ומעלה, אולם לאור מגבלות מגפת הקורונה ונושא הסרט, הוא מתאים להפצה מצומצמת יותר. בשלב הראשון הוא יופץ ל-750 בתי קולנוע בלבד, וההפצה תורחב בהתאם להתפתחויות

הסרט יופץ לבתי הקולנוע בארצות הברית ב-23 ביולי 2021.

## ביקורות
אתר Rotten Tomatoes נתן לסרט ציון של 40% בהתבסס על 127 ביקורות ודירוג ממוצע של 5.5/10. בקונצנזוס הביקורתי נכתב: "המסר המרגש של *Good Joe Bell* – והופעת הפריצה המסעירה של ריד מילר – מתערערים למרבה הצער על ידי עלילה נוסחתית". אתר Metacritic נתן לסרט ציון של 54 מתוך 100, בהתבסס על 26 מבקרים, דבר המצביע על "ביקורות חיוביות בדרך כלל".

## קישורים חיצוניים
* 

## הערות שוליים

קטגוריה:הומופוביה בתרבות ובאמנות
קטגוריה:התאבדות בקולנוע
קטגוריה:סרטי 2020
קטגוריה:סרטי דרמה אמריקאיים
קטגוריה:סרטי להט"ב אמריקאיים
קטגוריה:סרטים באנגלית
קטגוריה:סרטים ביוגרפיים אמריקאיים
קטגוריה:סרטים על התאבדות
יחסי צ'כיה–תאילנד

ממוזער|שגרירות תאילנד בפראג
**יחסי צ'כיה–תאילנד** הם יחסי החוץ בין צ'כיה ותאילנד.

## סקירה כללית
הצ'כים גילו את סיאם בתקופת האיוטאיה (1350–1767). הקהל הצ'כי התוודע לתאילנד מההרצאות, הספרים והתצלומים של המטיילים הצ'כים שביקרו במדינה בתקופת שלטון ראמה החמישי, מלך סיאם צ'ולונגקורן (1868–1910).

לאחר 1918, הרפובליקה הצ'כוסלובקית שזה עתה הוקמה כוננה במהרה קשרים כלכליים פורחים עם סיאם, והעניקה לחברות צ'כוסלובקיות כמו באשה וסקודה נוכחות חזקה באזור. גולת הכותרת של תקופה זו הייתה ביקורו בשנת 1934 של ראמה השביעי, מלך סיאם - פרג'דיפוק - בצ'כוסלובקיה, במהלכו פגש המלך את מנהיגי צ'כוסלובקיה ובדק חברות צ'כיות. התפתחויות ראשוניות מבטיחות אלה נקטעו במלחמת העולם השנייה.

בשנת 1948 תפסו הקומוניסטים את השלטון בצ'כוסלובקיה, מה שהוביל להתפטרותו של הנשיא אדווארד בנש ולמוותו הטרגי של שר החוץ יאן מסריק, שניהם חברים טובים של תאילנד ומלכה, ראמה השביעי.

היחסים הדיפלומטיים כוננו מחדש בשנת 1974, אך רק בשנת 1989, שנת השינוי הדמוקרטי בצ'כוסלובקיה וסיום המשטר הקומוניסטי, החל העידן החדש של יחסי צ'כיה-תאילנד. תאילנד הפכה במהרה ליעד פופולרי עבור תיירים ועסקים צ'כים. ממשלות צ'כיה ותאילנד החלו בפעולות משותפות רבות והוקם בסיס חדש ליחסים פוליטיים. ביקורו של נשיא צ'כיה ואצלב האוול בתאילנד, ופגישתו עם ראמה התשיעי, מלך תאילנד, בפברואר 1994, היה החשוב מבין הביקורים הללו.

ב-16 בינואר 2019 ביקר ראש ממשלת צ'כיה אנדריי באביש בתאילנד ונפגש עם ראש ממשלת תאילנד פריות צ'אן-אוצ'ה, עמו דן על הסכמים כלכליים ועל שותפות ביטחונית.

## יחסים כלכליים
תאילנד היא שותפה חשובה עבור צ'כיה. בשנת 2011 הייצוא מצ'כיה לתאילנד הסתכם ביותר מ-135 מיליון דולר, מה שהפך את תאילנד לשוק השני בגודלו ב-ASEAN אחרי סינגפור.

עיקר היצוא הצ'כי כולל מכונות, כולל סוגים שונים של משאבות, מיסבים וכלי מכונה. קבוצה משמעותית נוספת היא מוצרים חקלאיים, כמו חלב, כולל כמות גדולה של חלב מיובש. אולם, כנראה היצוא החשוב ביותר מצ'כיה לתאילנד הוא מוצרים צבאיים. אלה כוללים כלי נשק, בעיקר אקדחים, במיוחד דגם CZ-75. אקדח זה פופולרי בקרב משטרות מחוז תאילנדיות, שרבות מהן הצטיידו בו.

## נציגויות דיפלומטיות
* תאילנד מחזיקה בצ'כיה שגרירות בפראג.
* צ'כיה מחזיקה בתאילנד שגרירות בבנגקוק.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
אהרן בן חסין

רבי **אהרן בן חסין** (ה'תרנ"א, 1891 – ה'תשכ"ד, 1964) היה רב בערים אלקצר ודבדו, ואב בית דין בעיר אסואירה שבמרוקו. חיבר את הספר "מטה אהרן".

## תולדותיו
נולד בשנת ה'תרנ"א (1891) במלאח של מקנס שבמרוקו לרבי רפאל בן חסין, בנו של רבי אברהם בן חסין ודור רביעי לרבי דוד בן חסין. בילדותו למד מקרא, יחד עם ידידו רבי יוסף משאש, אצל רבי שמואל בן יתאח ורבי יוסף אלבאז. אחר כך למדו יחד תלמוד ופוסקים בישיבת "עץ חיים" בעיר, אצל רבי חיים בירדוגו. בעודו צעיר לימים ירד אביו מנכסיו ורבי אהרן קיבץ נדבות עבור הוריו ובני משפחתו. לאחר מספר שנים הוא נישא לבליידא, בת רבי שמואל בן עמרן, שהייתה יתומה מאב ואם, אולם אחיה תמכו בהם כלכלית.

בניסן ה'תרפ"ו (1926) התייתם מאביו.

### ברבנות במרוקו
כעבור מספר שנים, ביקשו אנשי קהילת אל-קסר אל-כביר מרבה של מרוקו, רבי רפאל אנקווה, המלצה לרב לקהילתם. הרב אנקווה המליץ להם על הרב בן חסין והם מינו אותו לרב.

היות שהמשכורת שסופקה מקופת הקהילה הייתה דלה, עבר הרב בן חסין לאחר כשלוש שנים לכהן כרב בעיר דבדו. המושל הצרפתי במקום הקשה על היהודים ורבי אהרן הוכיח אותו על כך. בעקבות המאורע העבירה אותו הממשלה אל העיר אסואירה. וכך החל משנת תש"ו, כיהן במשרת רב העיר ואב בית דין, כשתחתיו הדיינים: רבי שמעון אביקציץ ורבי משה ויזגאן. לימים הצטרף הרב רפאל יוסף בירדוגו (לאחר פרישת הרב אביקציץ). במשרה זו כיהן עד מאי 1960.

בשנת ה'תש"ז היה ממייסדי מועצת רבני מרוקו, והשתתף בכינוסיה.

### במעברה בירושלים
באחד ממפגשיו עם ידידו רבי יוסף משאש, שהיה מקיים מדי פעם כשהיה מבקר בעיר מקנס, הוא העלה את משאלת לבו לעלות לישראל. הוא הביא בפני ידידו את הבטחתם של שליחי הציונות למנותו למשרה רבנית באחת מהערים הגדולות בארץ. הוא גם ציין בפניו את העובדה שבארץ הוא יוכל להדפיס את כתביו שעליהם עמל שנים רבות. רבי יוסף משאש עודד אותו לעלות מפני חיבת הארץ, אך הזהיר אותו כי  (). רבי אהרן שהיה נחוש בדעתו לא שעה אל האזהרות ועלה לארץ.

בעלותו ארצה שוכן במעברה בירושלים. הוא כיהן כרב המושב שדות מיכה. בשנותיו האחרונות חווה רגשות תסכול מכך שלא עולה בידו להדפיס את כתביו ולכהן במשרה רבנית שהולמת את מעמדו. לדברי ידידו רבי יוסף משאש, ייסורי הקליטה שחווה גרמו לו לחלות ולמות.

שכנו של רבי אהרן במעברה היה הרב חיים סבתו שהיה צעיר לימים. בספרו "אמת מארץ תצמח", מקדיש סבתו חלק נכבד לתיאור אישיותו של רבי אהרן וייסורי הקליטה שהיו מנת חלקו. הוא מתאר גם את הניכור שחווה מצד גורמים שונים בממסד. לדבריו שח לו רבי אהרן כי 

רבי אהרן נפטר בכ"ו באב ה'תשכ"ד (אוגוסט 1964), ונקבר בבית העלמין הר המנוחות.

## ספריו
* "מטה אהרן" – שו"ת.
* "זובח תודה" – על הלכות שחיטה וטריפות.
* תשובות.

## קישורים חיצוניים

* 

## הערות שוליים

קטגוריה:רבנים מרוקאים
קטגוריה:אסואירה: רבנים
קטגוריה:רבני מושבים
קטגוריה:מועצה אזורית מטה יהודה: אישים
קטגוריה:מחברי ספרי שו"ת
קטגוריה:ילידי 1891
קטגוריה:נפטרים ב-1964
קטגוריה:יהודים הקבורים בהר המנוחות
א-נזלה א-שרקיה

**א-נזלה א-שרקיה** (בערבית: **النزلة الشرقية**) הוא כפר פלסטיני בנפת טולכרם שבצפון מערב השומרון, הממוקם כ-18 ק"מ צפונית-מזרחית לטולכרם.

## מקור השם
בערבית, השרש **نزل** נ.ז.ל. מורה על ירידה ועל פי וילנאי מדובר במקום שתושבי ההרים הסמוכים היו יורדים אליו לעבד את האדמה ואף לגור שם. משמעות המלה השנייה היא - המזרחית ואכן כפר הזה שוכן ממזרח לשני הכפרים א-נזלה אל-ע'רביה (המערבית) ואל-נזלה אל-וואסטא (האמצעית).

## היסטוריה
בשטח הכפר נמצאו שרידי חרסים מימי הביניים ומהאימפריה העות'מאנית.

במפת הקרן לחקר ארץ ישראל שפורסמה ב-1882 הכפר תואר כ"קטן, מלט, עם בארות מים בדרומו וכמה עצי זיתים. הוא ניצב על אדמה גבוהה ויש עצי דקל בסביבתו."

## אוכלוסייה

רוב תושבי הכפר הם בני משפחת כָּתָאנה

בשנת 1997 - 5.4% מתושבי א-נזלה א-שרקיה היו פליטים .

## קרקעות
בסקר הכפרים של 1945 נמצא כי שטח היה כ-4,840 דונם. מתוכם 723 דונם היו מטעים ואדמה להשקיה, 268 שימשו לגידול דגנים, ואילו 5 דונם היו אדמות בנויות.

## קישורים חיצוניים
סרטון על הכפר "ממעוף הציפור": https://www.youtube.com/watch?v=FEKHwu9OolI&t=5s&ab_channel=FajerTV

## הערות שוליים

קטגוריה:נפת טולכרם
תערוכת הרכב הבין-לאומית של בייג'ינג

**תערוכת הרכב הבין-לאומית של בייג'ינג** (ידועה גם בשם: **אוטו צ'יינה**) היא תערוכת רכב, המתקיימת אחת לשנתיים בעיר בייג'ינג. התערוכה מתקיימת בשנים זוגיות, כאשר בשנים האי־זוגיות, התערוכה מתקיימת בתערוכת הרכב הבין-לאומית של שאנגחאי. התערוכה התקיימה לראשונה בשנת 1990.

התערוכה מתקיימת במרכז הכנסים הבין-לאומי של סין  (CIEC) בסמוך לנמל התעופה הבין-לאומי בייג'ינג קפיטל, והיא מאורגנת על ידי הארגון הבין-לאומי של יצרני הרכב  (OICA).

## קישורים חיצוניים

* 

בייג'ינג
קטגוריה:סין: תחבורה
קטגוריה:בייג'ינג
יונתן אלון

**יונתן אלון** (נולד ב-19 בנובמבר 1981) הוא מאמן כדורסל ישראלי המשמש כמאמנה של הפועל ירושלים מליגת העל והיורוקאפ.   

## קריירת אימון
אלון החל את דרכו כמאמן בשנת 2003, במחלקת הנוער של הפועל ירושלים. בשנת 2009, שימש כעוזר מאמן בקבוצה הבוגרת.

ב-8 באוגוסט 2011 מונה לעוזר מאמן בבני השרון הרצליה, לצידו של רועי חגאי. גם לאחר עזיבתו של חגאי המשיך אלון בקבוצה לעונה נוספת לצידו של אריאל בית הלחמי.

בשנת 2014 חתם אלון כעוזר מאמן בהפועל חולון לצידו של אלעד חסין.

ב-3 ביולי 2016 חתם כעוזרו של מאיר טפירו במכבי אשדוד באר טוביה.

בשנת 2017 חזר אלון להפועל חולון ושימש כעוזרו של דן שמיר.

ב-19 ביוני 2018 חזר אלון להפועל ירושלים ושיתף פעולה בשנית עם עודד קטש, תחתיו שימש גם בקדנציה הראשונה שלו בהפועל ירושלים. הוא זכה עם הקבוצה שנתיים ברציפות בגביע המדינה בכדורסל, בשנים 2019 ו-2020. בינואר 2021, לאחר עזיבתו של קטש לפנאתינאיקוס, המשיך אלון לשמש כעוזר המאמן תחת דאיניוס אדומייטיס. ב-9 באפריל אותה שנה, לאחר פיטוריו של אדומייטיס, החליף אותו אלון בעמדת המאמן.

מתחילת עונת  שימש אלון כמנהל המקצועי של הפועל ירושלים, ולאחר פיטוריו של איליאס קנצוריס ומספר משחקים בהם שימש שי אולארצ'יק כמאמן זמני, הוא חזר להיות המאמן הראשי של הקבוצה והוביל אותה לזכייה בגביע המדינה לאחר ניצחון 85–72 על מכבי תל אביב. ב-19 ביוני 2025 הוארך חוזהו בהפועל ירושלים בעונה נוספת.

## קישורים חיצוניים

*פרופיל, באתר מנהלת ליגת העל בכדורסל

## הערות שוליים

קטגוריה:מאמני כדורסל ישראלים
קטגוריה:מאמני הפועל ירושלים בכדורסל
קטגוריה:מאמנים שזכו בגביע המדינה בכדורסל
קטגוריה:מאמנים שזכו בגביע ווינר בכדורסל
קטגוריה:ישראלים שנולדו ב-1981
סיר (נפת טולכרם)

**ח'רבת סיר**, או בתעתיק מדויק: **ח'רבת ציר** (בערבית: **خربة صير**) הוא כפר פלסטיני בנפת טולכרם שבמערב השומרון, הממוקם כ-8 ק"מ מזרחית לקלקיליה.

קרמיקה מהתקופה הביזנטית נמצאה בשטח הכפר.

בסוף המאה ה-16 התקיימו בסיר כ-10 משקי בית, כולם מוסלמים. תושבי הכפר שילמו לשלטונות העות'מאנים שיעור קבוע של 33.3% על תוצרת חקלאית שכללה חיטה, שעורה, יבולי קיץ, עצי זית, והכנסות מזדמנות שכללו עזים וכוורות. בנוסף על כך, הוטל מס הנהוג לנתינים באזור שכם. בסך הכל התושבים שילמו כ-7,000 אקצ'ות. מחצית מההכנסות הועברו לווקף המקומי.

במפת הקרן לחקר ארץ ישראל שפורסמה ב-1882 תוארו ״שני קברים חצובים בסלע, תל גדול עם טרסות שנחתכו בצדדים, והרבה בארות מים מתחתיו. נראה כאתר קדום."

במפקד האוכלוסין הירדני בשנת 1961 אותרו 235 תושבים בסיר.

קובץ:Jaiyus 1943.jpg|סיר, 1943 1:20,000
קובץ:Azzun 1945.jpg|סיר, 1945 1:250,000


## קישורים חיצוניים

## הערות שוליים

קטגוריה:נפת טולכרם
קאדילק אבוק

**קאדילק אבוק** (באנגלית: **Cadillac Evoq**) היא מכונית קונספט בתצורת מכונית ספורט קופה, של מותג מכוניות היוקרה קאדילק בבעלות ג'נרל מוטורס האמריקאית. הדגם הוצג לראשונה בשנת 1999 בתערוכת הרכב הבין-לאומית של אמריקה הצפונית בדטרויט.

דגם ה-"קאדילק אבוק" נבנה באמצעות "Metalcrafters of California" (שנת 1998).

## "קאדילק אבוק"
* 2 דלתות, 2 מושבים.
* תכונות עיצוב רבות של ה"קאדילק אבוק" שולבו בדגם מכונית הספורט קאדילק XLR שיוצרה בין השנים 2009–2003.
* הרכב היה פרויקט שהוקם תחת המנהל הכללי של קאדילק, ג'ון סמית'. את הדגם עיצב "Kip Wasenko".
* דגם הקונספט קידם את היצרן "קאדילק" לדגמיים עתידיים כמו "קאדילק CTS" , "קאדילק SRX" , קאדילק XLR, אשר הושפעו מאוד מעיצוב ה-"קאדילק אבוק".
* בדגם "קאדילק אבוק" הורכב מנוע 8V צילינדרים, 4.2 ליטר מתוצרת "ג'נרל מוטורס" מסדרה "Northstar engine series"  בעל הנעת גלגלים אחורית, מנוע קדמי-אורכי. תאוצה בין 0–97 קמ"ש היא 5.5 שניות.
* האלמנטים העיצוביים של דגמי קדילאק בעתיד ניכרים במאפיינים הבולטים של ה"אבוק". בין אלה: פנסי תאורה אחוריים בפורמט אנכי, צורת טריז בולטת בחזית מתחדדת בחדות, וגריל הקאדילק במבנה "הארגז הטיפוסי". סמל המותג המתוקן המופיע לראשונה כאן משקף גם את קו העיצוב החדש. לדגם מראה מינימליסטי במכוון על פי המוטו "פחות זה יותר". זה כולל חיסול מוחלט של ידיות הדלתות, המתאפשרות על ידי מערכת כניסה ללא מפתח. בין הדגשים הטכניים נמצא חלק עליון קשיח (גג) בן שלושה חלקים הנמשך לחלוטין בלחיצת כפתור.

## ראו גם
* קאדילק לה מאן (1953)
* קאדילק נארט (1970)
* קאדילק Imaj 2000)
* קאדילק סיאן (2002)
* קאדילק שש-עשרה (2003)
* קאדילק אסקאלה (2016)

## קישורים חיצוניים

* 

## הערות שוליים

קטגוריה:מכוניות קופה
קטגוריה:מכוניות ספורט
קטגוריה:מכוניות קונספט
אבוק
קטגוריה:מכוניות אמריקאיות
קטגוריה:דגמי מכוניות שהושקו ב-1999
2B9 Vasilek

**2B9 Vasilek** (***קורנפלור***) היא מרגמה בקוטר 82 מ"מ אוטומטית. פותחה בברית המועצות ב-1967, החלה לפעול בהצבא הסובייטי ב-1970. התבססה על המרגמה האוטומטית F-82. שלא כמו מרגמות קונבנציונליות, ה-2B9 יכולה לירות במצבים בודד ואוטומטי באמצעות מחסנית בת ארבעה פגזים. ניתן לטעון פגזים מהלוע או מחלקה האחורי של המרגמה. בגלל כרכרת הגלגלים, ה-2B9 דומה יותר לתותח קל ממרגמה קונבנציונלית.

ה-2B9 הייתה בשימוש באפגניסטן על ידי היחידות הסובייטיות ונמצאת כיום בשימוש יחידות חי"ר רוסיות. במהלך הלחימה באפגניסטן, יחידות סובייטיות מצאו את ה-2B9 כנשק רב-שימושי.

## חימוש של ה-2B9
* פגזי נפיצות גבוהים
* פגזים חודרי שריון
* עשן
* חימוש מתלקח
* קליע חודר השריון, שמשקלו 3.1 ק"ג, יש לו ראש קרב 75 גרם שיכול לחדור 100 מ"מ שריון.

עם פיצוץ המעטה החיצוני מייצרת הפצצה 400 עד 600 רסיסים.

ניתן לגרור את ה-2B9 אך המרגמה נישאת בדרך כלל על משאית GAZ-66 שהותאמה לשם כך. בשנת 1988, ה-2B9 פעלה כנשק מונע על ידי הרכבת המרגמה בחלק האחורי של נושא שריון של MT-LB.

במהלך מלחמת האזרחים בסוריה, 2B9M Vasilek שימשה את הכוחות המזוינים הסוריים, יחידות ההגנה של העם הכורדי והקבוצה האיסלאמיסטית אנסאר אלשאם. האחרון השתמש במרגמה אוטומטית 2B9M ליד הר חלמה, מחוז קסאב.

## וריאנטים
* **2B9 Vasilek** - דגם בסיסי
** **2B9M Vasilek** - גרסה מודרנית שהוצגה ב-1982, ואומצה ב-1983.
* **DE-82** - גרסה הונגרית משודרגת שפותחה ב-1987.
* **W99** - **Type W99** ו**Vasilek** שיוצרה ברפובליקה העממית של סין על ידי נורינקו.

## מפעילים
ממוזער|400x400 פיקסלים| מפה עם מפעילי 2B9 בכחול עם מפעילים לשעבר באדום

### מפעילים נוכחיים
* ארמניה
* סין
* קרואטיה
* גאורגיה
* הונגריה
* עיראק, על MT-LB.
* קזחסטן
* כווית
* לוב
* רוסיה
* מלחמת האזרחים בסוריה: כוחות אסד והמורדים.
* אוקראינה המלחמה בדונבאס:כוחות הממשל והמורדים

### מפעילים לשעבר
* ברית המועצות

## קישורים חיצוניים

* http://www.janes.com/articles/Janes-Infantry-Weapons/AM-2B9-Vasilek-82-mm-automatic-mortar-Russian-Federation.html

## הערות שוליים

קטגוריה:דפים עם תרגומים שלא נסקרו
Vasilek
Vasilek
ברון גריניץ'

שמאל|ממוזער|272x272 פיקסלים|שלט האצולה של הברונית גריניץ' (יצירה ראשונה).
**ברון גריניץ**' הוא תואר שנוצר פעמיים בהיסטוריה של הממלכה המאוחדת. התואר נוצר לראשונה בשנת 1767 עבור ליידי קרולין טאונשנד שקיבלה את התואר ברונית גריניץ'.

הפעם השנייה בה נוצר התואר הייתה ב־1947 עבור לוטננט הנסיך פיליפ, דוכס אדינבורו בבוקר החתונה שלו עם הנסיכה אליזבת (לימים המלכה אליזבת השנייה) שקיבל אותו יחד עם התארים דוכס אדינבורו ורוזן מריונת'. אחרי מותו ירש את התואר בנו, צ'ארלס, נסיך ויילס; עם המלכתו של הנסיך כמלך צ'ארלס השלישי התואר התמזג עם הכתר.

## ברונית גריניץ'; יצירה ראשונה (1767)
* קרוליין טאונשנד, ברונית גריניץ' הראשונה (1717–1794)

## ברוני גריניץ'; יצירה שנייה (1947)
* הנסיך פיליפ, דוכס אדינבורו (1921–2021)
* צ'ארלס, נסיך ויילס (נולד ב-1948)

## ראו גם
* דוכס ארגייל

קטגוריה:צ'ארלס השלישי
קטגוריה:דוכסי אדינבורו
סנטה קרוז ווריורס

**סנטה קרוז ווריורס** (באנגלית: **Santa Cruz Warriors**) היא קבוצת כדורסל אמריקאית מסנטה קרוז, קליפורניה, המשחקת בליגת הפיתוח של ה-NBA. הקבוצה הוקמה ב-1995 כ**דקוטה ויזארדס** (באנגלית: **Dakota Wizards**), ובשנת 2012 שינתה את שמה לסנטה קרוז ווריורס. הקבוצה מסונפת לקבוצת ה-NBA גולדן סטייט ווריורס ומשחקת את משחקי הבית שלהם בקייזר פרמננטה ארנה. הקבוצה זכתה בשתי אליפויות ליגת הפיתוח: ב-2007 וב-2015.

## היסטוריה
### כדקוטה ויזארדס
הוויזארדס החלו לשחק בשנת 1995 בביסמרק, דקוטה הצפונית באיגוד הכדורסל הבין-לאומי (IBA), ובשנת 2001 זכו באליפות הליגה בשנתה האחרונה.

בעונת 2001/02, לאחר שה-IBA התמזגה עם מספר קבוצות מליגת ה-CBA, הוויזארדס באליפות הליגה החדשה לאחר שניצחו את רוקפורד לייטנינג. בעונת 2002/03 העפילה הקבוצה לחצי הגמר, ובעונה הבאה זכתה שוב באליפות לאחר ניצחון על איידהו סטאמפיד.

לקראת עונת 2006/07 הצטרפו הוויזארדס לליגת הפיתוח של ה-NBA, וזכה באליפות הראשונה שלהם כבר בעונתם הראשונה בליגה לאחר שגברו במשחק הגמר 129–121 בהארכה על קולורדו 14', בזכות 52 נקודות ו-11 שלשות של פורוורד הקבוצה דריוס רייס, שניהם שיאים למשחק גמר בליגה.

ב-28 ביוני 2011 רכשה קבוצת ה-NBA גולדן סטייט ווריורס את הבעלות על הקבוצה, והפכה למועדון הרביעי עם קבוצה בליגת הפיתוח (אחרי לוס אנג'לס לייקרס, סן אנטוניו ספרס ואוקלהומה סיטי ת'אנדר).

בעונת 2011/12 שינו הוויזארדס את צבעי מדי הבית שלהם לצהוב וכחול כמו קבוצת האם מה-NBA, ובעונה שלאחר מכן עברו לסנטה קרוז, קליפורניה, ושינו את שמם לסנטה קרוז ווריורס.

### כסנטה קרוז ווריורס
בעונתה הראשונה כווריורס עלתה סנטה קרוז לגמר ליגת הפיתוח, אך הפסידה לריו גראנדה ואלי וייפרס 0–2 בסדרת הטוב מ-3. גם בשנה שלאחר מכן עלו הווריורס לגמר ושוב הפסידו 0–2, הפעם לפורט ויין מאד אנטס, בעונה בה שיחקו ביחד סת' קרי ומיצ'ל תומפסון, אחיהם של סטף קרי וקליי תומפסון מהגולדן סטייט ווריורס. בעונת 2014/15 שוב עלו הווריורס לגמר, והפעם ניצחו את המאד אנטס 2–0.

ב-2023 מונה למאמן הקבוצה ניק קר, בנו של מאמן גולדן סטייט סטיב קר.

## קישורים חיצוניים

## הערות שוליים

קטגוריה:קבוצות ליגת הפיתוח של ה-NBA
קטגוריה:קליפורניה: מועדוני ספורט
יחסי גרמניה – הרפובליקה המרכז-אפריקאית

**יחסי גרמניה–הרפובליקה המרכז-אפריקאית** הם היחסים בין הרפובליקה הפדרלית של גרמניה לבין הרפובליקה המרכז-אפריקאית.

## סקירה כללית
היחסים בין גרמניה לרפובליקה המרכז אפריקאית הם טובים אך חלשים. גרמניה סגרה את שגרירותה בבירה בנגי בשנת 1997 ומאז שגרירות גרמניה בקמרון אחראית על המדינה.

שגרירות הרפובליקה המרכז-אפריקאית בבון (בירת גרמניה המערבית) פשטה את הרגל ב-1980.

גרמניה, אף על פי שאינה מעמידה כוחות למשימת השלום של האו"ם MINUSCA לשלום או לתוכניות אימונים של האיחוד האירופי לכוחות המזוינים של הרפובליקה המרכז אפריקאית, מעניקה סיוע משמעותי להקלת המשבר ההומניטרי. בתקופה 2017–2019 העמיד משרד החוץ הפדרלי 75 מיליון אירו לסיוע הומניטרי, מה שהפך את גרמניה לתורמת הדו-צדדית השנייה בגודלה.

גרמניה עוסקת בתחום ההתייצבות ומשנת 2006 שילמה 138 מיליון אירו לקרן האו"ם לבניית השלום המשמשת גם למימון פרויקטים ברפובליקה המרכז אפריקאית, למשל, לקידום פיוס ודיאלוג פוליטי.

מאז הושק שיתוף הפעולה בפיתוח מחדש בשנת 2014, גרמניה העמידה לרשותם כ-145 מיליון אירו, לרבות לצעדים שאורגנו על ידי תוכנית המזון העולמית ולמאמצים לבנות מחדש את מערכת הבריאות הלאומית.

גרמנית נלמדת כשפה זרה שנייה בחלק מבתי הספר התיכוניים במדינה. ברפובליקה המרכז אפריקאית אין מוסדות תרבות או חינוך גרמניים.

## נציגויות דיפלומטיות
* גרמניה מיוצגת ברפובליקה המרכז-אפריקאית באמצעות שגרירותה ביאונדה, קמרון.
* הרפובליקה המרכז-אפריקאית מיוצגת בגרמניה באמצעות שגרירותה בפריז, צרפת.

## קישורים חיצוניים

* יחסי גרמניה–הרפובליקה המרכז-אפריקאית, באתר משרד החוץ הפדרלי

## הערות שוליים

קטגוריה:ערכים ללא קטגוריות פיזיות - יחסי חוץ
דווין בוקר (1991)

**דווין בוקר** (באנגלית: **Devin Booker**; נולד ב-28 בפברואר 1991) הוא כדורסלן אמריקאי, המשחק בעמדת הפאוור פורוורד והסנטר בבאיירן מינכן.

## קריירה
אחיו של בוקר, טרבור, שיחק גם הוא כדורסל בליגת ה-NBA. בן דודו של בוקר, ג'ורדן היל, גם הוא שחקן NBA לשעבר.

בוקר החל את דרכו כשלמד ושיחק כדורסל בתיכון יוניון קאונטי ביוניון, קרוליינה הדרומית.

לאחר סיום התיכון שיחק כדורסל מכללות באוניברסיטת קלמסון, בין השנים 2009–2013.

בוקר החל את הקריירה המקצועית שלו בצרפת, כשחתם בשנת 2013 במועדון הכדורסל נאנסי מהליגה הצרפתית. מאוחר יותר באותה עונה, עבר בוקר לJL בורק. בתום העונה נבחר לשחקן המצטיין של סדרת הגמר של הליגה הצרפתית השנייה.

בשנת 2015 חתם באלאן שאלון, שם במקביל לליגה הצרפתית, הוא גם שיחק בליגת האלופות. הוא סיים את העונה עם שאלון במקום השלישי בליגת האלופות וכשחקן המצטיין של העונה בליגה הצרפתית.

בשנת 2016 שיחק בניו יורק ניקס במסגרת ליגת הקיץ של ה-NBA. ב-17 ביולי 2016 הוא חתם בבאיירן מינכן מהליגה הגרמנית. ב-12 ביולי 2017 האריך את חוזהו בנוספת. באותה עונה הוא העמיד ממוצעים של 12.4 נקודות ו-5 ריבאונדים למשחק, מה שגרם לו להאריך את חוזהו לעונה נוספת.

ב-16 ביולי 2019 חתם לעונה בחימקי מהליגה הרוסית. ב-5 ביולי 2020 האריך את חוזהו בעונה עם אופציה לעונה נוספת.

ב-16 ביוני 2021 חתם לשנתיים בפנרבחצ'ה מליגת העל הטורקית.

ב-26 ביולי 2023 חתם לשנתיים בבאיירן מינכן.

## קישורים חיצוניים

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:כדורסלני אוניברסיטת קלמסון
קטגוריה:כדורסלני נאנסי
קטגוריה:כדורסלני בורק באסקט
קטגוריה:כדורסלני אלאן שאלון
קטגוריה:כדורסלני באיירן מינכן
קטגוריה:כדורסלני חימקי
קטגוריה:כדורסלני פנרבחצ'ה
קטגוריה:אמריקאים שנולדו ב-1991
זיו בן צבי

**זיו בן צבי** (נולד ב-28 במאי 1992) הוא כדורסלן ישראלי, המשחק בעמדת הרכז בקבוצת האחרונה מכבי חיפה.

## קריירה

בן צבי נולד בקיבוץ בית אלפא. הוא החל את דרכו בכדורסל בקבוצת הבת של הפועל גלבוע גליל, הפועל גלבוע מעיינות, כששיחק בקבוצות הילדים והנוער. בנוסף בן צבי שיחק עונה בנוער של הפועל מרנין-קריית טבעון. בשנת 2010, עלה בן צבי לבוגרים של גלבוע גליל, אך לאחר ששותף בארבעה משחקים בלבד הוא עזב את הקבוצה.

בשנת 2011, בן צבי עבר לליגה הלאומית כשחתם בהפועל יקנעם/מגידו. עונה לאחר מכן הלך לליגה הארצית כשחתם בהפועל מגדל העמק ועלה איתה לליגה הלאומית. עונת  הייתה עונה הפריצה של בן צבי, כשהעמיד ממוצעים של 10.8 נקודות ו-8.1 אסיסטים.

בשנת 2015, חתם בן צבי בהפועל עפולה. בפברואר, במהלך ניצחון קבוצתו על הפועל בני כפר סבא, קלע בן צבי 25 נקודות ב-71 אחוזים מהשדה, יחד עם 5 חטיפות. בעפולה הוא העמיד ממוצעים של 10.8 נקודות, 5.6 אסיסטים, 3.0 ריבאונדים ו-2.5 חטיפות.

ב-1 ביולי 2016, חזר בן צבי לגלבוע גליל ולליגת העל. ב-29 משחקים בהם שותף, הוא העמיד ממוצעים של 3.4 נקודות, 2.4 אסיסטים ו-1.6 ריבאונדים ב-14.2 דקות.

ב-8 באוגוסט 2017, חתם בן צבי בעירוני נהריה. ב-29 משחקים בנהריה, העמיד בן צבי ממוצעים של 3.2 נקודות, 2.2 אסיסטים ו-1.5 ריבאונדים ב-11.0 דקות.

ב-8 באוגוסט 2018, חזר בן צבי לליגה הלאומית וחתם במכבי קריית מוצקין. במוצקין שיחק בן צבי ב-32 משחקים והעמיד ממוצעים של 11.5 נקודות, 6.6 אסיסטים ו-3.8 ריבאונדים והוביל את הקבוצה עד לחצי גמר הפלייאוף.

ב-21 ביולי 2019, חזר בן צבי לליגת העל וחתם לעונה בהפועל אילת. באילת שותף בן צבי ב-27 משחקים והעמיד ממוצעים של 5.0 נקודות, 4.6 אסיסטים ו-1.7 ריבאונדים ב-18.7 דקות.

ב-17 באוגוסט 2020, חתם בן צבי לשנתיים בהפועל חיפה. לאחר פתיחת העונה הוא שוחרר מחיפה וב-3 בינואר 2021 חזר לעירוני נהריה.

בעונת 2021/22 שיחק בהפועל עפולה מהליגה הלאומית במדייה העמיד 6 נק' ו-2.7 אסיסטים ב-22 משחקים.

בעונת 2022/23 שיחק בהפועל מגדל העמק/יזרעאל מהליגה הארצית.

ב-27 בינואר 2024 חתם בקבוצת מכבי חיפה עד לסיום העונה .
## קישורים חיצוניים

## הערות שוליים

קטגוריה:כדורסלנים ישראלים
קטגוריה:כדורסלני הפועל גלבוע גליל
קטגוריה:כדורסלני הפועל מגידו
קטגוריה:כדורסלני הפועל מגדל העמק
קטגוריה:כדורסלני הפועל עפולה
קטגוריה:כדורסלני עירוני נהריה
קטגוריה:כדורסלני מכבי קריית מוצקין
קטגוריה:כדורסלני הפועל אילת
קטגוריה:כדורסלני הפועל חיפה
קטגוריה:כדורסלני מכבי חיפה
קטגוריה:בית אלפא: ספורטאים
קטגוריה:ישראלים שנולדו ב-1992
אבראהים חאתמי-כיא

**אבראהים חאתמי-כיא** (בפרסית: **ابراهیم حاتمی‌کیا**; נולד ב-23 בספטמבר 1961) הוא תסריטאי ובמאי איראני. הוא התפרסם בעיקר בסרטיו על מלחמת איראן–עיראק.

## ביוגרפיה
אבראהים חאתמי-כיא נולד ב-1961 בטהראן לאב פרסי ואם אזרית. למשפחה היו שבעה ילדים. לאחר סיום בית הספר, הוא התחיל לימודים באוניברסיטת טהראן בו למד אמנות הקולנוע. הוא החל את הקריירה בסרטים תעודיים קצרים על מלחמת איראן–עיראק. בהמשך, לאור הניסיון שרכש בעריכת סרטים ובהיותו בחזית הלחימה, החל לכתוב תסריטים לסרטים ולעסוק בבימוי. בשנת 1989 זכה לראשונה בפרס בפסטיבל הקולנוע האיראני. בשנת 1994 נסע לבוסניה וצילם סרט על אירועי המלחמה שם.

סרטיו The Glass Agency  (1998) ו-In the Name of the Father  (2006) זכו בפסטיבל הסרטים באיראן. בסך הכול הוא זכה ביותר מעשרה פרסים בפסטיבלי קולנוע באיראן. את מרב הפרסים קיבל עבור הבימוי ועבור התסריט.

כמה מסרטיו נאסרו תחילה להקרנה באיראן בעקבות דרישות הצנזורה, אך כעבור מספר שנים הקרנתם יצאה לפועל.

בשנת 2018 הוא צילם את הסרט "זמן דמשק", על אירועי המלחה בסוריה ועל הפעילות האיראנית באזור.

## קישורים חיצוניים

* 

קטגוריה:במאי קולנוע איראנים
קטגוריה:תסריטאי קולנוע איראנים
קטגוריה:איראנים שנולדו ב-1961
אהרון אלטרס

**אהרון אָלְטָרַס** (בגרמנית: **Aaron Altaras**; נולד ב-21 בנובמבר 1995) הוא שחקן יהודי-גרמני.

## ביוגרפיה
אלטרס נולד בברלין, בנם של אדריאנה אלטרס  ווולפגנג בומר. אמו של אלטרס, יהודייה קרואטית, נאלצה להימלט מקרואטיה עם הוריה, יעקב ותיאה אלטרס, מכיוון שסבו נרדף פוליטית על ידי ליגת הקומוניסטים של קרואטיה. אמו היא שחקנית, במאית תיאטרון וסופרת, ואביו מלחין. יש לו אח צעיר יותר, לאונרד.

אלטרס למד בבית הספר היסודי היינץ-גלינסקי בברלין. במהלך לימודיו בהיינץ-גלינסקי נבחר על ידי צוות ליהוק להשתתף בסרט "Mogelpackung Mann". בשנת 2006 החל ללמוד בגימנסיה Jüdische Oberschule Berlin (התיכון היהודי בברלין). 

## קריירה
אלטרס התפרסם מאוד ברחבי גרמניה לאחר ששיחק בתפקיד הראשי בסרט הטלוויזיה "Not All Were Murderers"  של רשת ARD, המבוסס על זיכרונות ילדות ונעורים של השחקן הגרמני-ישראלי מיכאל דגן, ששרד את המשטר הנאצי כילד יהודי בגרמניה.

## פילמוגרפיה
* Mogelpackung Mann (2004)
* Wenn der Vater mit dem Sohne (2005)
* Not All Were Murderers  (2006)
* Allein unter Bauern (2006)
* Höllenritt (2008)
* Tatort: Tod einer Heuschrecke (2008)
* Tatort: Hitchcock und Frau Wernicke (2010)
* Die Kinder von Blankenese (2010)
* Connect (2015)
* הבלתי נראים (2017)
* מריו (2018)
* המורדת (2020)
* *Die Zweiflers* (2024)

## קישורים חיצוניים

## הערות שוליים

קטגוריה:ברלין: אישים
קטגוריה:שחקני קולנוע וטלוויזיה יהודים גרמנים
קטגוריה:שחקנים ילדים גרמנים
קטגוריה:שחקנים ילדים יהודים
קטגוריה:גרמנים ממוצא קרואטי
קטגוריה:גרמנים שנולדו ב-1995